  Туспуктэм: Данил Кузнецов Наталия Сильвестрова Ижкарын трамвайёсы кондуктортэк тыриськон сӧзнэтэз пуктыло. 27-тӥ коньывуонэ 4 номеро маршрутэтӥ ветлӥсь трамвайёсын валидаторъёс ужаны кутскизы, 30-тӥ коньывуонэ - 11 номеро маршрутэтӥ ветлӥсь трамвайёсын. « Соос кысык дыръя гинэ ветло, соин салон адямиен сокем уг тырмы, озьыен пассажир котькуд ӧсэтӥ пырыны, мынонзэ картаеныз валидатор пыр тырыны но буш интые пуксьыны быгатоз » Сергей Черемных, «ИжГЭТ» ужбергатоннилэн пресс-секретарез Матысь дыре 8-тӥ трамвайёсы сӧзнэтэз юнматозы. Мынонэз кивыл коньдонэн водитель дорын транспорт дугдыку тырыны луэ. Трамвайёсы валидаторъёс пуктэмен чакласьёс но тросгес луозы. Луыны быгато югдуръёс, ку адями терминал пыр коньдон тыриз, нош билет ӧз поты. Со кагаз погмаськемез яке быремен герӟаськемен луыны быгатэ. « Чакласьлэн аслаз терминалэз, со борды картаез поныса со возьматэ, мынон понна коньдон тыремын вал яке ӧй вал » Сергей Черемных, «ИжГЭТ» ужбергатоннилэн пресс-секретарез Валидаторъёс 15 вагонъёсы пуктыны малпало, али отын выль сӧзнэтэз эскеро. Тегъёс: Транспорт Трамвай Ижкар Удмуртия  